
Në mbështetje të nenit 100 të Kushtetutës dhe të nenit 12, të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Numri i punonjësve të Ministrisë së Brendshme, për vitin 2021, shtohet me 30 (tridhjetë) veta, për Policinë e Shtetit, duke e çuar numrin e përgjithshëm të sistemit të ministrisë në 15109 (pesëmbëdhjetë mijë e njëqind e nëntë) punonjës.
2. Numri rezervë i punonjësve për vitin 2021 reduktohet me 30 (tridhjetë) veta, duke e çuar numrin e përgjithshëm rezervë në 20 (njëzet) veta. 
3. Ngarkohen Ministria e Brendshme dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 
Edi Rama


